IS-SURMAST ĠANNI VELLA - 1890 - 1955 Is-surmast Ġanni Vella miet fis-16 ta' Frar, 1955. Xieraq li fl-erbgħin anniversarju mill-mewt tiegħu nfakkru l- memorja ta' dan l-iben deheni tal-Mosta. Il-Mostin baqgħu dejjem ġrati lejn dan il-Patrijott tagħhom li dejjem kien minn ta' quddiem biex isem il-Mosta jgħollih kif jixraqlu. Biex żgur isem Ġanni Vella ma jmut qatt, il-Mostin semmew triq għalih fil-Mosta. Ġanni Vella twieled il-Mosta fid-29 ta' Settembru, 1890. Għad li missieru, Indri, kien bennej u kuntrattur u għad li l-ħajja kienet irħisa, billi l-paġi kienu żgħar wisq, ma kenux ilaħħqu biżżejjed għall-familja, u fuqhekk, Ġanni, għadu tifel, infatam mill-iskola biex igħin lil missieru u jaqla' xi sold. Wara jum xogħol, flok jilgħab id- domnu jew il-karti f'xi ħanut tat-t, Ġanni kien imur jitgħallem il-mużika għand is-Surmast Diacono u oħrajn. Moħħu jagħtih, ta' 19 il-sena narawh trumbun solista fir- Roval Malta Artillerv u fil-Banda Ċittadina La Vallette u daqq 'solista' f'konkorsi ma' l-aħjar baned ta' Malta sew fil- Kontinent u sew fl-Afrika ta' Fuq. Il-ġenju msieħeb ma rieda tajba u qawwija għall- istudju kien li qanqlu u mixxih 'il quddiem fl-arti tal- mużika. Studja l-armonija u l-kontrapont għand l-imsemmi surmast Ġuże Abdilla, laħaq kompożiturta' bosta xogħlijiet: Marċi trijonfali, Marċi funebri, 8 Fantasiji, 6 Fantasiji deskrittivi, Scherzo romantico, 2 Intermezzi, Varjazjoni għat-trumbun kantabbli, 5 Scherzi, l-Innu lill San Nikola u Fantasija deskrittiva 'San Giorg Martri', imfassla fuq episodju mill-ħajja tal-Qaddis, biċċa xogħol li tfaħħret mill-aħjar nies ta' l-Arti. Is-Surmast Ġanni Vella kien ukoll Direttur tajjeb: idirieġa l-Banda la Valette, dik tar- Roval Malta Artillerv, ta' l-Isle Adam, il-Victorja, is-St. Julian's Band, is-Sliema Band u l-Mater Gratie ta' Haż- Żabbar. Għal żmien twil kellu taħt id-direzjoni tiegħu il- baned San Ġiorġ ta' Hal Qormi, San Nikola tas-Siġġiewi u n-Nicolo Isouard tal-Mosta: maħbub u mweġġaħ mill- bandisti u l-kumitati, Nhar it-23 ta' Novembru, 1947, għeluq il-25 sena li kien ilu jaqdi l-Banda Nicolo Isouard, saru f'ġieħu festi kbar ġewwa u barra l-każin; u wisq aktar wara t-twettiq ta' programm ta' muzika diretta minnu, li beda bil-Fantasija Silver Jubilee' u għalaq bl-Intermezz 'Liberta', it-tnejn xogħol tas-Surmast, Kompozitur u Direttur Ġanni Vella. U fl-1949 il-Banda San Ġorġ ta' Ħal Qormi ma baqgħetx ma' għamlitx dmirha ukoll mas- Surmast Ġanni Vella egħluq il-25 sena li kien ilu jaħdem għall-banda bħala Direttur. Mill-ktieb ta' Rob Mifsud Bonnici